EL
L 102/66
Επίσημη Εφημερίδα της Ευρωπαϊκής Ένωσης
17.4.2023
ΤΜΗΜΑ 2
Προσδιορισμός των εμπορευμάτων για τα οποία δεν υφίσταται κίνδυνος και κατάργηση της απόφασης αριθ.
4/2020
Άρθρο 5 Αντικείμενο Το παρόν τμήμα θεσπίζει κανόνες για την εφαρμογή του άρθρου 5 παράγραφος 2 του πρωτοκόλλου όσον αφορά: α) τους όρους βάσει των οποίων θεωρείται ότι εμπόρευμα που εισέρχεται στη Βόρεια Ιρλανδία από χώρες εκτός της Ένωσης δεν θα υποβληθεί σε εμπορική μεταποίηση στη Βόρεια Ιρλανδία· β) τα κριτήρια βάσει των οποίων θεωρείται ότι για εμπόρευμα που εισέρχεται στη Βόρεια Ιρλανδία από χώρες εκτός της Ένωσης δεν υφίσταται κίνδυνος να μεταφερθεί ακολούθως στην Ένωση.
Άρθρο 6 Μη εμπορική μεταποίηση Για τους σκοπούς του άρθρου 5 παράγραφος 2 πρώτο εδάφιο στοιχείο α) και τρίτο εδάφιο του πρωτοκόλλου, η μεταποίηση ενός προϊόντος θεωρείται μη εμπορική όταν: α) το πρόσωπο που υποβάλλει διασάφηση για θέση σε ελεύθερη κυκλοφορία για το εν λόγω εμπόρευμα ή το πρόσωπο για λογαριασμό του οποίου υποβάλλεται η εν λόγω διασάφηση («εισαγωγέας») είχε συνολικό ετήσιο κύκλο εργασιών μικρότερο από 2 000 000 λίρες στερλίνες κατά το πλέον πρόσφατο πλήρες οικονομικό έτος· ή β) η μεταποίηση πραγματοποιείται στη Βόρεια Ιρλανδία με μοναδικό σκοπό: i)
την πώληση τροφίμων σε τελικό καταναλωτή στο Ηνωμένο Βασίλειο·
ii) οικοδομική δραστηριότητα, όπου τα μεταποιημένα εμπορεύματα πρόκειται να αποτελέσουν μόνιμο τμήμα δομής που κατασκευάζεται από τον εισαγωγέα ή από μία μεταγενέστερη οντότητα και βρίσκεται στη Βόρεια Ιρλανδία· iii) την απευθείας παροχή από τον εισαγωγέα ή από μία μεταγενέστερη οντότητα υπηρεσιών υγείας ή φροντίδας προς τον αποδέκτη στη Βόρεια Ιρλανδία· iv) μη κερδοσκοπικές δραστηριότητες στη Βόρεια Ιρλανδία, όταν δεν πραγματοποιείται μεταγενέστερη πώληση του μεταποιημένου προϊόντος από τον εισαγωγέα ή από μία μεταγενέστερη οντότητα· ή v) την τελική χρήση ζωοτροφών από τον εισαγωγέα ή από μία μεταγενέστερη οντότητα σε εγκαταστάσεις που βρίσκονται στη Βόρεια Ιρλανδία.
Άρθρο 7 Κριτήρια βάσει των οποίων θεωρείται ότι δεν υφίσταται κίνδυνος να μεταφερθούν ακολούθως τα εμπορεύματα στην Ένωση 1.
Ένα εμπόρευμα θεωρείται ότι δεν υφίσταται κίνδυνος να μεταφερθεί ακολούθως στην Ένωση, όταν δεν θεωρείται ότι θα υποβληθεί σε εμπορική μεταποίηση σύμφωνα με το άρθρο 6 της παρούσας απόφασης και όταν: α) στην περίπτωση εμπορευμάτων που εισέρχονται στη Βόρεια Ιρλανδία από άλλο μέρος του Ηνωμένου Βασιλείου με απευθείας μεταφορά: i)
ο καταβλητέος δασμός σύμφωνα με το κοινό δασμολόγιο της Ένωσης είναι μηδενικός· ή
ii) ο εισαγωγέας έχει λάβει άδεια σύμφωνα με τα άρθρα 9 έως 11 της παρούσας απόφασης να μεταφέρει το εν λόγω εμπόρευμα στη Βόρεια Ιρλανδία για πώληση ή τελική χρήση από τελικούς καταναλωτές που βρίσκονται στο Ηνωμένο Βασίλειο, συμπεριλαμβανομένων των περιπτώσεων στις οποίες το εν λόγω εμπόρευμα έχει υποβληθεί σε μη εμπορική μεταποίηση σύμφωνα με το άρθρο 6 της παρούσας απόφασης πριν από την πώλησή του στους τελικούς καταναλωτές ή την τελική του χρήση από τους τελικούς καταναλωτές· ή iii) αποστέλλεται σε δέμα και αα) έχει μη εμπορικό χαρακτήρα και αποστέλλεται από ιδιώτη σε άλλον ιδιώτη που κατοικεί στη Βόρεια Ιρλανδία· ή